Kingpin (sarjakuvahahmo)

**Kingpin** (esiintynyt Suomessa myös nimellä **Keppi** ja **Tappi**), oikealta nimeltään **Wilson Fisk** on Marvel-kustantamon luoma sarjakuvahahmo. Hahmon loivat Stan Lee ja John Romita Sr.. Kingpin esiintyi ensimmäistä kertaa *The Amazing Spider-Man* -sarjakuvan numerossa 50 (1967). Kingpinin pääasiallisia vihollisia ovat muun muassa Hämähäkkimies, Daredevil ja Tuomari. Hahmon väitetty perustuvan näyttelijä Sydney Greenstreetin esittämään henkilöön elokuvassa *[[Maltan haukka (vuoden 1941 elokuva)|Maltan haukka]]*.

Kingpin on isokokoinen ja kylmäverinen mafiaohtaja. Lakimiehet kuitenkin ovat onnistuneet pitämään hänen julkisuuskuvansa puhtaana. Kingpin oli keskeisessä roolissa Frank Millerin Daredevil-tarinoissa, jonka jälkeen Kingpin ja Daredevil ovat olleet toistensa perivihollisia.

Kingpin esiintyi tärkeässä osassa myös Hämähäkkimiehen animaatiosarjassa, ja vuoden 2003 Daredevil-elokuvassa Kingpiniä esitti Michael Clarke Duncan, joka palasi rooliinsa vuonna 2003 valmistetussa Hämähäkkimies-animaatiosarjassa.

Suomessa Kingpin esiintyi ensimmäisen kerran Ihmesarjan numerossa 19 (1967) tarinassa *Keppi iskee*.

## Historia

Kingpin oli lapsena köyhä ja häntä kiusattiin koulussa ylipainon takia. Sen vuoksi hän aloitti voimaharjoittelun, ja hänen vellova läskinsä on itse asiassa silkkaa lihasta. Hänestä kehkeytyi yksi New Yorkin menestyneimmistä rikollisista. Kaduilta hän pääsi pois kun rikollispomo Don Rigoletto löysi hänet ja otti hänet turvamiehekseen. Lopulta Kingpin tappoi Rigoletton ja otti hänen liiketoimensa haltuunsa. Kingpinistä tuli New Yorkin suurin rikollispomo, mutta hän sai myös lukuisia vihamiehiä.

Monet jengit, erityisesti Maggia ja Hydra halusivat hänet pois vallasta. Myöhemmin jengit liittoutuivat Fiskiä vastaan ja mursivat hänen valtakuntansa. Fisk pakeni ensin Eurooppaan, piileskellen pääasiassa Lontoossa ja päätyi lopulta Japaniin jossa perusti pikku liiketoimia kerätäkseen rahaa paluuta varten. Lopulta hän palasi ja otti mafian jälleen haltuunsa. Kingpin tapasi myös elämänsä naisen, Vanessan, joka pyysi Fiskiä valitsemaan hänen ja rikollisuuden välillä.

Kingpin jätti väliaikaisesti bisneksensä ja muutti vaimoineen ja lapsineen (Richard Fisk) takaisin Japaniin kunnes jengisodat veivät hänen kiinnostuksensa takaisin New Yorkiin. Richard Fisk ei tiennyt isänsä rikollistaustasta ennen kuin hän meni yliopistoon opiskelemaan. Valmistuttuaan hän sanoi vanhemmilleen lähtevänsä matkustelemaan Eurooppaan. Vain kuukausia tämän jälkeen Kingpin vaimoineen sai tiedon, että heidän poikansa oli kuollut hiihto-onnettomuudessa. Tämä ei kuitenkaan pitänyt paikkaansa ja Richardista tuli yksi isänsä suurimmista vihollisista. Myöhemmin Richard valtasi isänsä bisnekset. Sittemmin Vanessa tappoi Richardin ja karkasi maasta Kingpinin rikkauksien kanssa sillä välin kun tämä oli tervehtymässä nimeltä mainitsemattomassa Euroopan maassa.

Tällä hetkellä Kingpin on vankilassa.

## Voimat ja varusteet

Kingpinillä ei ole varsinaisia supervoimia. Hän on kuitenkin erittäin vahva ja kestävä. Kingpinin etuna on hänen jatkuva ruumiillisen kuntonsa harjoittaminen ja suuri koko. Kingpin nostaa useita satoja kiloja ja on kokoonsa nähden hämmästyttävän ketterä sekä nopea. Kingpin on myös useiden taistelulajien mestari, erityisesti sumon, jujutsun ja hapkidon. Hän onkin helposti pitänyt puolensa jopa supervoimaisia vastustajia, kuten Hämähäkkimiestä vastaan.

Kingpin käyttää tyypillisesti kevlarliiviä pukunsa alla. Hän on myös menneisyydessä käyttänyt kävelykeppiään aseena. Kepillä kykeni tällöin ampumaan korkeatehoisen laseriskun, jolla Kingpin kykeni haihduttamaan jopa käsiaseen. Keppi sisälsi myös unikaasua, jonka Kingpin kykeni suihkuttamaan vastustajansa kasvoille. Huomattavan varallisuutensa ja teollisen mahtinsa vuoksi Kingpinillä on ollut aikojen kuluessa käytössään myös monenlaisia muita korkean teknologian laitteita. Aloittaessaan vihanpitonsa Daredevilin kanssa Kingpin on siirtynyt enemmänkin taustavaikuttajaksi rikollisissa suunnitelmissaan.

Fysiikkansa ja laitteidensa lisäksi Kingpin on erinomainen taktikko. Hän on itseoppinut valtiotieteiden tuntija ja kykenee organisoimaan vaivatta valtavat lailliset ja laittomat organisaationsa.

### Rajoitukset

Kingpin on isokokoinen mieshenkilö ja saa tästä hyvästä alituiseen kuunnella Hämähäkkimiehen vitsejä taistelun ohessa. Esimerkkivitsi: "Olet niin läski, että jos saat haavan, siitä valuu rypsiöljyä." Useimmiten vitsit raivostuttavat Kingpiniä ja hän äityy virheisiin taistelun kuluessa.

## Ultimate Kingpin

Ultimate Marvel -sarjakuvissa Kingpin on muuttunut normaalijatkumon arkkityypistä vain vähän. Hän on New Yorkin rikollisryhmittymien johtaja, tunteeton murhaaja ja pahamaineinen lahjoja. Ultimate-Kingpin on kuitenkin enemmän Hämähäkkimiehen kuin Daredevilin vihollinen.

## Kingpin muissa medioissa
### Televisio

#### Hämähäkkimies (1994)

Kingpin esiintyi Hämähäkkimies-animaatiosarjassa tiheään, ja hän oli yhteistyössä monien Hämähäkkimiehen vihollisten kanssa. 
Hämähäkkimies ei aluksi tiennyt, kuka Kingpin oli, mutta sarjan keskivaiheilla Daredevil paljasti totuuden Hämähäkkimiehelle (koska Daredevil luotti Hämähäkkimieheen ja halusi kostaa Kingpinille isänsä kuoleman).

Kingpin on myös sarjan ainut konna, jota ei ikinä napattu (ellei lasketa Carnagea, joka päätyi toiseen maailmaan, Silvermanea, josta tuli vauva ja Alistair Smythea, joka vain halusi isänsä eloon sarjan loppuaikoina). Hänen äänenään oli Roscoe Lee Browne.

##### Henkilöllisyyden selville saaneet hyvät

Sarjassa, muutamat hyvät hahmot saivat selville, että Wilson Fisk oli Kingpin, ja he olivat:

* Tiana (jakso 30)
* Hämähäkkimies (Peter Parker) (jakso 34)
* Mary Jane Watson (jakso 34, ehkä)
* Felicia Hardy (Musta Kissa) (jakso 43)
* Hobbie Brown (Hiipijä) (jakso 52)
* Harry Osborn (Vihreä Menninkäinen II) (jakso 53)
* Robbie Robertson (jakso 57)

**Jaksot, joissa Kingpin esiintyy:**

* 3 Tappajarobotti,
* 4 Tappajarobottien paluu,
* 7 Avaruuden asukas 1/3,
* 8 Avaruuden asukas 2/3,
* 11 Menninkäinen 1/2,
* 12 Menninkäinen 2/2,
* 14 Kavala Kuusikko 1/2,
* 15 Kavala Kuusikko 2/2,
* 17 Hämähäkkimutantti,
* 18 Mutanttien kosto,
* 24 Aikakivi,
* 25 Ajan hammas,
* 29 Tee toivomus,
* 30 Mustekalan hyökkäys,
* 31 Vihreä Menninkäinen,
* 33 Framed,
* 34 Mies ilman pelkoa,
* 35 Lopullinen tappaja,
* 39 Pilkku,
* 40 Menninkäissota,
* 42 Syyllinen,
* 43 Kissa,
* 44 Musta Kissa,
* 47 Herääminen,
* 48 Vampyyrikuningatar,
* 50 Mary Janin etsintä,
* 52 Hiipijä,
* 53 Häät,
* 54-58 Kuusi unohdettua soturia -tarinassa,
* 60 Vesimiehen paluu 2/2 (takauma),
* 62 The Gauntlet of the Red Skull (takauma),
* 64 Minä todella, todella vihaan klooneja (toisen maailman Kingpin)
* 65 Jäähyväiset, Hämähäkkimies (toisen maailman Kingpin)

#### Hämähäkkimies (2003)

Kingpinin toinen esiintyminen animaatioissa tapahtuu Spider-Man The New Animated series sarjan toisessa jaksossa "Royal Scam". Hahmo perustuu selvästi enemmän Daredevil-elokuvassa nähtyyn versioon, sillä tämä on musta ja Michael Clarke Duncan uusii roolinsa Kingpininä. Tämä versio Kingpinistä syö suuria määriä roskaruokaa, mutta hän on silti fyysisesti tarpeeksi vahva repimään Hämähäkkimiehen seittiä ja on aseistautunut kävelykepillä, joka sisältää laseraseen, kaasusuuttimen ja kyvyn singota heittotähtiä.

### Elokuvat

Michael Clarke Duncan näytteli Kingpiniä vuonna 2003 valmistuneessa Daredevil-elokuvassa. Kuten animaatiosarjassakin, Kingpin on elokuvassa vastuussa Daredevilin isän murhasta. Vaikka Kingpin onkin elokuvassa afroamerikkalainen vastakohtana sarjakuvien kaukaasialaiselle Kingpinille, päätti elokuvastudio kuitenkin hyödyntää Duncania tämän vaikuttavan koon vuoksi. Duncanin suoritus saikin kehuja niin kriitikoilta kuin sarjakuvien ystäviltä.

Elokuvassa Kingpin aloittaa uransa työskentelemällä kätyrinä Fallon -nimiselle gangsterille. Hänen ensimmäinen tehtävänsä oli tappaa nyrkkeilijä Jack Murdock tämän kieltäydyttyä järjestetystä ottelusta. Vuosia myöhemmin Kingpin kohosi kaupungin suurimmaksi rikollispomoksi ja palkkasi Napakympin tappamaan Nikolas Natchioksen. Napakymppi onnistuikin, mutta Kingpin halusi koko perheen kuolevan. Niinpä Napakymppi hyökkäsi Natchioksen tyttären, Elektran kimppuun. Onnistuttuaan Elektran surmaamisessa Napakymppi hävisi Daredevilille. Daredevilin saatua selville Kingpinin identiteetin, hän hyökkäsi Fiskiä vastaan tämän toimistossa. Kingpin voitti Daredevilin ja riisui tämän naamion, saaden selville tämän oikean identiteetin. Daredevil kuitenkin tuhosi koko toimistoa koristavat lasiset vesiputket, jolloin hänen tutka-aistinsa toimi paremmin. Murskaten Kingpinin jalat hän oli jo aikeissa lävistää rikollispomon teräaseella, mutta päätti lopulta, että tämän tekemällä hän vain vajoaisi Kingpinin tasolle. Jättäen Kingpinin odottamaan poliisia Daredevil pakeni paikalta. Kingpin vannoi, ettei jättäisi asiaa tähän.

### Marvel Cinematic Universe
Vincent D’Onofrio näyttelee Wilson Fiskiä / Kingpiniä Marvel Cinematic Universeen (MCU) sijoittuvissa televisiosarjoissa.
*Fisk teki ensiesiintymisensä Marvel Televisionin Netflix-sarjassa *[[Daredevil (televisiosarja)|Daredevil]]* (2015–2018). Sarjan ensimmäisellä tuotantokaudella, hän oli liikemies, joka uskotteli peiteyrityksensä Union Allied Constructionin avulla korjaavansa Hell’s Kitchenin kaupunginosaa New Yorkin taistelun jäljiltä, vaikka oikeasti hän ja hänen oikeankädenmiehensä James Wesley harjoittivat rikollista toimintaa muiden rikollisten sekä korruptoituneiden poliitikkojen ja poliisien kanssa. Hän päätyy kauden edetessä romanttiseen suhteeseen taidekauppias Vanessa Mariannan kanssa, ja pyytää tätä myöhemmin vaimokseen. Asianajaja Matt Murdock auttaa FBI:tä löytämään todisteet Fiskin rikoksista, ja myöhemmin Murdockin supersankari -alter ego Daredevil päihittää hänet kaksintaistelussa, minkä jälkeen hänet ja pidätetään ja tuomitaan Ryker’s Islandin vankilaan. Toisella kaudella, Fisk kuitenkin pyrki vankilasta käsin tuhoamaan kilpailevia rikollisjärjestöjä, ja alkoi ensi kertaa käyttää koodinimeä ”Kingpin”. Hän auttoi Frank Castlea pakoon, jos tämä tekisi sen likaisen työn hänen puolestaan, vaikka Castle vannoi sen jälkeen tappavansa myös Fiskin. Kolmannella tuotantokaudella, Fisk juonittelee itsensä vapaaksi toimimalla FBI:n tiedonantajana. Hän myös manipuloi henkisesti epävakaan Benjamin ”Dex” Poindexterin esiintymään Daredevilinä ja lavastamaan tämän rikolliseksi. Poindexterin yrittäessä murhata työtoverinsa Ray Nadeemin, Fisk saa selville Murdockin olevan oikea Daredevil. Fiskin ja Vanessan häiden aikana, sekä Fiskin petoksen tajunnut Poindexter että Daredevil yrittivät kumpikin hyökätä Fiskin kimppuun. Fisk mursi Poindexterin selän ja uhkasi paljastaa maailmalle Murdockin olevan Daredevil. Mutta Murdock uhkasi paljastaa Vanessan roolin Nadeemin murhassa, jolloin Fiskin ei auttanut kuin antaa itsensä joutua FBI:n pidättämäksi.
*Marvel Studiosin MCU-medioissa Fisk esiintyi ensi kertaa Disney+-sarjassa *[[Hawkeye (minisarja)|Hawkeye]]* (2021), jossa hän oli  aikana rakentanut rikollisimperiuminsa uudelleen. Muun muassa Maya Lopez ja Tracksuit Mafian jäsenet olivat osa tätä rikollisimperiumia. Lisäksi Eleanor Bishop, Kate Bishopin äiti, työskenteli myös Fiskille, maksaakseen New Yorkin taistelussa kuolleen aviomiehensä, Derek Bishopin, velat. Sarjan päätösjaksossa, Eleanor yritti lopettaa yhteistyönsä Fiskin kanssa, minkä vuoksi Fisk yritti tappaa hänet. Kate pysäyttää hänet räjäyttämällä kaikki Clint Bartonin kanssa rakentamansa erikoisnuolet hänen lähettyvillään. Poliisin saavuttua paikalle, Fisk yritti paeta, mutta Maya löytää hänet ja ampuu häntä, kostoksi Fiskin osuudesta Mayan isän ja Tracksuit Mafian entisen johtajan, William Lopezin, kuolemaan.
*D’Onofrio palasi Fiskin rooliin myös Disney+-sarjoissa *[[Echo (minisarja)|Echo]]* (2024), jossa paljastui, että Fisk oli selvinnyt hengissä Mayan ampumasta luodista. Toivuttuaan, hän jäljitti Mayan tämän Oklahomassa sijaitsevaan alkuperäiseen kotikaupunkiin, Tamahaan, aikomuksenaan saada hänet takaisin puolelleen. Maya kieltäytyi, jolloin Fisk alkoi uhkailla Mayan serkkua Bonnie’ta ja isoäitiä Chulaa. Maya kuitenkin oppi kuitenkin käyttämään choctaw -esi-äitinsä voimia, ja pakotti Fiskin muistamaan omat ikävät lapsuudenmuistonsa ja perääntymään.
*Disney+-sarjassa ** (2025–) Fisk oli siirtänyt rikollisimperiuminsa johtajuuden Vanessan vastuulle, ja päättänyt pyrkiä New Yorkin pormestariksi. Sarjan ensimmäisellä tuotantokaudella, Fisk voitti pormestarinvaalit ja aikoi jälleenrakentaa Red Hookin satama-alueen. Hän aikoi todellisuudessa tehdä siitä kaupunkivaltion tavoin toimivan vapaasataman, jossa voisi harjoittaa rikollisia toimia täysin laillisesti. Hän myös kokosi Frank Castlea ihailevista korruptoituneista poliiseista iskuryhmän nimeltä AVTF (*Anti-Vigilante Task Force* eli *Iskujoukko järjestyksenvalvojia vastaan*) pidättämään tai salamurhaamaan kaikki omankädenoikeuden edustajat. Lopulta hän lavasti sähkökatkon turvin riehuneiden rikollisten toimet New Yorkissa omankädenoikeuden edustajien aloittamaksi hyökkäykseksi, ja julisti New Yorkiin hätätilan, ja vangitsi muassa Eleanorin ex-sulhasen Jack Duquesnen sekä Castlen ja muita vihollisiaan Red Hookiin.

### Hahmoa näytelleet

## Aiheesta muualla
*Ihmeiden aika-sivuston osuus Kingpinistä 
*Marvel-kustantamon kotisivujen osuus Kingpinistä 
*MarvelDatabase-sivuston osuus Kingpinistä 
*Spiderfan.org-sivuston osuus Kingpinistä